Junichiro Koizumi

Džiuničiras Koidzumis (, g. 1942 m. sausio 8 d.) – Japonijos politikas, 2001–2006 m. ėjęs Japonijos ministro pirmininko pareigas.

Plačiai laikomas kitamaniu Japonijos liberaldemokratų lyderiu, Koidzumis išgarsėjo kaip ekonomikos reformatorius, sutelkęs dėmesį į Japonijos vyriausybės skolas ir pašto privatizavimą. 2005 m. Koidzumio vadovaujama LDP sudarė vieną didžiausių daugumų parlamente moderniojoje Japonijos istorijoje.

Politikas taip pat susilaukė didelio tarptautinio dėmesio dislokuodamas Japonijos ginkluotąsias pajėgas Irake. Tai buvo pirmas kartas po Antrojo pasaulinio karo, kai Japonijos ginluotosios pajėgos dislokuojamos užsienyje. Koidzumis nevengė keliskart aplankyti Jasukunio šventyklos, tuo pablogindamas santykius su Pietų Korėja ir Kinijos LR.

Biografija 

Koidzumį galima vadinti trečios kartos politiku. Jo tėvas, Džiunia Koidzumis (小泉純也), buvo generalinis Japonijos gynybos agentūros direktorius ir parlamento narys, senelis Matadžiras Koidzumis (小泉 又次郎) buvo pašto ir telekomunikacijų ministras Hamagučio ir Vakacukio vyriausybėse bei ankstyvasis pašto privatizavimo šalininkas.

Džiuničiras Koidzumis gimė 1942 m. sausio 8 d.Jokosukoje, Kanagavos prefektūroje. Baigė Jokosukos vidurinę mokyklą, Keio universitete studijavo ekonomiką. Įstojo į Londono universiteto koledžą. 1969 m., mirus tėvui, grįžo į Japoniją.

Koidzumio kabinetai 

|-

Pastabos:
 Makiko Tanaką 2002 m. sausio 29 d. atleidus iš pareigų, Koidzumis ėjo laikinąsias užsienio reikalų ministro pareigas iki vasario 1, kai jis paskyrė tuometinį aplinkos apsaugos ministrą Yoriko Kawaguchi, kurį netrukus pakeitė Hiroshi Oki;
 Oshima atsistatydino 2003 m. kovo 31 d. dėl ūkio subsidijų skandalo. Jį pakeitė Kamei;
 Takenaka taip pat ėjo valstybės ministro pašto privatizavimui pareigas nuo pirmosios Koidzumio suformuotos vyriausybės;
 Yasuo Fukuda atsistatydino 2004 m. gegužės 7 d., jį pakeitė Hiroyuki Hosoda.

Nuorodos 
 Koidzumio kalbos ir teigimai;
 Ministro pirmininko Koidzumio profilis;
 Jasukunio šventyklos oficiali svetainė.

Japonijos ministrai pirmininkai
Japonijos Atstovų rūmų nariai